Mai tîrziu, cînd a vizitat niște prieteni, livid și schimbat la față, iar ei l-au întrebat ce-a pățit, le-a răspuns: «Tocmai l-am omorît pe colonelul Aureliano Buendía».” Cînd am citit acest pasaj în capitolul dedicat romanului Un veac de singurătate din biografia lui Gabriel García Márquez, Călătoria spre obîrșie , scrisă de Dasso Saldívar, am recunoscut starea de melancolie și sfîrșeală pe care eu însumi am resimțit-o cînd am terminat de scris povestirea „Întoarcerea” din volumul meu Sfîrșit de sezon.